ریاست بیکانیر

بیکانیر ریاست راجستھان دی شمالی ریاست سی۔ اتھے راٹھوڑ راجٹبر دی حکومت رہی۔
تریخ
جانگل دیس بیکانیر ریاست دا پرانا نام سی ۔ اسدے شمال وچ کورُو اتے خوشی دیش سن ، اسلئی مہابھارت وچ جانگل نام کتے اکلا اتے کتے کورُو اتے خوشی دیساں دے نال جڑیا ہویا ملدا اے ۔ بیکانیر دے راجا جنگل دیس دے مالک ہون دے کارن ہن تک جنگل دھر بادشاہ کہاندے ہن ۔ http://tdil.mit.gov.in/coilnet/ignca/rj019.htm ) بیکانیر راج اتے جودھپور دا شمالی حصہ جانگل دیس سی 
موسم
بیکانیر اصل وچ ریگستانی علاقہ اے۔ گرمیاں وچ اس ریاست وچ بہت گرمی اتے سردیاں وچ بہت زیادہ سردی پیندی اے۔ مئی، جون اتے جولائی مہینیاں وچ تاں اس ریاستی علاقے وچ گرم لو چلدی رہندی اے، جس کرکے اتھوں دے وسنیک دوپہر ویلے اپنے گھراں توں باہر ہی نہیں نکلدے۔ اتھے گرم ہوا لو اینی تیز وگدی اے کہ ریت دے ٹلے اک تھاں توں اڈّ کے دوجی تھاں اپر بندے رہندے ہن۔ اس ریاستی شہر دے وڈی گنتی لوکاں نے اپنے گھراں وچ تہہ خانے بنائے ہوئے ہن اتے دن ویلے گرمی ہون اپرنت اوہ تہہ خانیاں وچ چلے جاندے ہن۔ تہہ خانے کجھ ٹھنڈے ہندے ہن، جس کرکے لوکاں دا بھینکر گرمی توں بچاؤ ہو جاندا اے۔ سردیاں وچ اتھے اینی زیادہ ٹھنڈھ پیندی اے کہ رکھ تے پودے وی ٹھنڈھ کارن کملاء جاندے ہن۔ اس ریاست وچ ریگستانی علاقہ ودھیرے ہون کرکے اجے وی پرانے کھوہاں توں کم لیا جاندا اے اتے کئیاں تھاواں اپر اج وی کھوہ موجود ہن۔ اتھے کھوہ 300 فٹ جاں اس توں زیادہ ڈونگھے ہندے ہن۔ ایہناں کھوہاں دا پانی مٹھا ہندا اے۔ بیکانیر وچ مینہہ بہت گھٹ پیندے ہن، صرف نہری پانی نال ہی کھیتی ہندی اے۔ کھیتی وی کوئی خاص نہیں ہندی، کیونکہ اس ریاست دا وڈا حصہ ریگستان ہی اے۔ 

بیکانیر دا جوناگڑھ قلعہ

بیکانیر ریاست دا جوناگڑھ قلعہ جگت مشہور اے۔ ایہہ قلعہ بیکانیر شہر دے بالکل وچالے واقع اے اتے بیکانیر دی شان اے۔

جوناگڑھ قلعے دی اساری بیکانیر دے راجے راجا رائے سنگھ دے وزیراعظم کرن چند دی دیکھ-ریکھ وچ کیتی گئی سی۔ راجا رائے سنگھ نے 1571 توں 1611 اے۔ڈی۔ دے وچالے بیکانیر ریاست اپر راج کیتا سی۔ قلعے دیاں دیواراں اتے کھائی دا اساری 1589 وچ شروع ہویا سی اتے 1594 وچ ایہہ کم پورا ہویا سی۔

 مورتاں

 حوالے 

گٹھ:ہندستانی ریاستاں
گٹھ:ریاستاں
گٹھ:پنجاب دیاں دیسی ریاستاں